b'\n_START_ARTICLE_\nCerkev sv. Jurija, Jurovski Dol\n_START_SECTION_\nOpis in zgodovina\n_START_PARAGRAPH_\nCerkev stoji obrnjena proti son\xc4\x8dnemu vzhodu na mali vzpetini. Je cela zazidana in krita z opeko; v vseh delih je obokana in tlakovana s marmornatimi  plo\xc5\xa1\xc4\x8dami. Kor in ladja imata enake rebraste oboke. Cerkev je naslonjena na oporne stebre. Zvonik je postavljen pred cerkvijo. Levo in desno so bile prizidane stranske kapele.Leta 1851 dobi cerkev \xc5\xa1tiri nove zvonove ,ki jih je vlil Ljubljanski mojster Anton Samasa. Zvonovi so bili med 1. Svetovno vojno 23.10.1916 zaplenjeni, prav tako bakrena streha cerkve ,ki je bila iz leta 1799 . Vendar so \xc5\xbee 25.5.1924  slovesno pripeljali iz livarne B\xc3\xbchl v Mariboru 4 nove zvonove .V prezbiteriju je pet barvnih gotskih oken. Leta 1860 \xc5\xbeupnik Jo\xc5\xbeef Dolin\xc5\xa1ek postavi novo zidano stavbo  \xc5\xbeupni\xc5\xa1\xc4\x8da,  Janez Daj\xc4\x8dman iz Dunaja izdelovalec glasbil po rodu od Sv.Jurija v Slov.goricah pa postavi prve orgle v cerkev. l.1866 se prvi\xc4\x8d v koledar\xc4\x8dku Mohorjeve dru\xc5\xbebe omeni farna \xc4\x8ditalnica.Leta 1905 so bile kapele poslikane s freskami. V kapeli na ju\xc5\xbeni strani so slike Jezusovega \xc5\xbeivljenja, v kapeli na severni strani pa so slike iz Marijinega \xc5\xbeivljenja. Ta dela je naro\xc4\x8dil upokojeni \xc5\xbeupnik iz Male Nedelje  g. Franc Loren\xc4\x8di\xc4\x8d po rodu od Sv. Jurija v Slov.goricah. Takoj ob za\xc4\x8detku okupacije je bil doma\xc4\x8di \xc5\xbeupnik Ivan Bosina izgnan na Hrva\xc5\xa1ko.Tam je dobil mesto v \xc5\xbeupniji Remete pri Zagrebu nato v \xc5\xbeupniji Zajezda v Hrva\xc5\xa1kem Zagorju.Pokopan je bil na Zagreb\xc5\xa1kem pokopali\xc5\xa1\xc4\x8du Mirogoj,po vojni ekshumiran in pokopan pri Sv.Juriju v Slovenskih goricah. Leta 1944 na cvetno nedeljo  je bila cerkev po\xc5\xa1kodovana vsled zavezni\xc5\xa1kega bombardiranja .Po\xc5\xa1kodovane so bile vse \xc5\xa1ipe .V cerkvi so trije oltarji. Glavni oltar je posve\xc4\x8den farnemu zavetniku Sv. Juriju. Ta oltar je bil leta 2003/04 obnovljen in v celoti pozla\xc4\x8den. V ju\xc5\xbeni kapeli je oltar Sv. Janeza in Pavla. Ta oltar je bil obnovljen leta 2007 in je dobil originalno podobo. V severni kapeli je oltar Sv. Dru\xc5\xbeine, ki je bil obnovljen leta 2006  in ima sedaj prvotno podobo._NEWLINE_V cerkvi je lep kri\xc5\xbeev pot iz leta 1908. Izdelan je iz terakote v M\xc3\xb6nchengladbachu v Nem\xc4\x8diji.Doma\xc4\x8di cerkvi ga je kupil takratni dr\xc5\xbeavni poslanec Ivan Ro\xc5\xa1kar. Kor krasijo nove orgle iz leta 1993 in imajo 14 registrov. Izdelane so bile v orglarstvu \xc5\xa0krabl v Roga\xc5\xa1ki Slatini. V avgustu leta 1999 je cerkev dobila tri nove bronaste zvonove.'